Rīgā, 2017.gada \_\_\_.decembrī

***Latvijas Republikas Saeimas***

***Valsts pārvaldes un pašvaldības komisijai***

***Jēkaba ielā 11, Rīgā***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds,uzvārds)  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(adrese)

iesniegums

*par atbalstu likumprojektam “Trauksmes cēlēju aizsardzības likums”*

Aicinu Saeimas Valsts pārvaldes un pašvaldības komisiju, kas atbildīga par likumprojektu “Trauksmes cēlēju aizsardzības likums”, stiprināt likumprojektā paredzētos trauksmes cēlēju aizsardzības mehānismus un ņemt vērā šos priekšlikumus likumprojekta uzlabošanai:

1. **Aicinu paredzēt budžetu likumprojekta sekmīgai iedzīvināšanai!** Šī brīža likumprojekta redakcijā nav paredzēts budžets trauksmes cēlēju aizsardzības mehānismu ieviešanai. Pieņemot likumu šādā redakcijā, atbildīgajām iestādēm ar līdzšinējiem resursiem būs jānodrošina arī trauksmes cēlēju aizsardzība, tādejādi tiks radīts papildus slogs un zemas kvalitātes risks. Sasniegt likumā noteikto mērķi – aizsargāt trauksmes cēlējus – var tikai piešķirot funkcijām atbilstošus budžeta resursus.
2. **Aicinu paredzēt vienu atbildīgo iestādi par trauksmes cēlēju konsultēšanu un aizsardzību!** Šī brīža likumprojekta redakcija paredz, ka iestādes nodrošinās trauksmes cēlēju aizsardzību (piemēram, par pārkāpumiem ēdināšanas jomā – Pārtikas un veterinārais dienests) savas kompetences ietvaros. Šāda pieeja rada būtiskus riskus trauksmes cēlējiem. Pirmkārt, pastāv iespēja, ka iestāde pārsūtīs iesniegumu uz citu iestādi un tālāk uz vēl citu iestādi, aizbildinoties ar piekritību (“futbolēšana”), ar ko trauksmes cēlēji jau saskārušies. Otrkārt, ja jāizvēlas starp vairākām iestādēm, trauksmes cēlējam grūtāk tikt skaidrībā, kuras iestādes kompetencē ir izskatīt viņa ziņojumu. Treškārt, viena iestāde būtu risinājums gadījumos, kad trauksmes celšana notiek par starpnozaru problēmu.
3. **Aicinu stiprināt atbildību par izrēķināšanos ar trauksmes cēlēju!** Pašreizējā likumprojekta redakcijā trauksmes cēlējam netiek paredzēta pietiekama aizsardzība gadījumos, kad darba devējs ar to izrēķinās, piemēram, atlaiž no darba vai pasliktina darba apstākļus. Palielinot sodus par izrēķināšanos, ievērojami mazināsies darba devēju vēlme vērsties pret trauksmes cēlējiem.

Trauksmes cēlējs rīkojas pašaizliedzīgi un varonīgi, rūpējoties par sabiedrības interesēm. Trauksmes cēlēju aizsargāšana palīdzēs valsts institūcijām, lēmumu pieņēmējiem, uzņēmējiem un sabiedrībai atklāt un novērst pārkāpumus, mazināt naudas izšķērdēšanu un, iespējams, glābt dzīvības.

**Lūdzu sniedziet man Valsts pārvaldes un pašvaldības komisijas viedokli par jēdziena *trauksmes cēlējs* un *stukačs* atšķirību!**

Cieņā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts)